**Suplement i Certifikatës për kualifikimin profesional,**

**MAKINA METALPUNUESE, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё bisnesi tё vogёl nё veprimtaritё profesionale të punimeve me makina metalpunuese.
* Tё kryejё llogaritje tё thjeshta ekonomike qё lidhen me veprimtaritё profesionale punimeve me makina metalpunuese.
* Të zbatojë standardet e profesionit.
* Të interpretojë dhe të përgatitë dokumentacionin teknik për punime në makinat metalpunuese.
* Të projektojë procesin teknologjit të prodhimit të detaleve me vështirësi mesatare me makina metalpunuese.
* Të përgatitë vizatimet dhe skicat e punës së detaleve që prodhohen me makina metalpunuese.
* Të përzgjedhë materialet (copat) për prodhimin e detaleve në makinat metalpunuese.
* Të përzgjedhë pajisjet ndihmëse për prodhimin e detaleve në makinat metalpunuese.
* Të përzgjedhë instrumentet prerëse për prodhimin e detaleve në makinat metalpunuese.
* Të bëjë kontrollin e saktësisë së makinave metalprerëse ( tornos, frezës, etj.)
* Të kryejë matje, kontrolle dhe shënime për punimet në makinat metalpunuese.
* Të përgatitë për punë dhe të rregullojë regjimet e punës në makinat metalpunuese.
* Të prodhojë detale metalike me përdorimin e makinave tornuese të cilësisë IT7 – IT11.
* Të prodhojë detale metalike me përdorimin e makinave frezuese të cilësisë IT7 – IT11.
* Të prodhojë detale metalike me përdorimin e makinave zdruguese të cilësisë IT7 – IT11.
* Të prodhojë detale metalike me përdorimin e makinave shpuese kollonë të cilësisë IT7 – IT11.
* Të prodhojë detale metalike me përdorimin e makinave retifikuese të cilësisë IT7 – IT11.
* Të prodhojë detale metalike me përdorimin e makinave kthyese.
* Të prodhojë detale metalike me përdorimin e makinave prerëse.
* Të tregojë kujdesin e duhur dhe të mirëmbajë vendin e punës, veglat, pajisjet, instrumentet dhe makinat metalpunuese.
* Të komunikojë me etikën e duhur në kuadrin e veprimtarisë profesionale.
* Të zbatojë rregullat e mbrojtjes në punë e të ruajtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Makina metalpunuese” niveli III-të në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep mundësinë individit që t`i drejtohet tregut të punës për punësim në ndërmarrje të shërbimeve mekanike, në pika shërbimi të makinave të përpunimit mekanik të detaleve, në reparte mirëmbajtje të ndërmarrje të ndryshme, në njësi të shitjeve të materialeve dhe veglave të punës, si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën e mekanikës.

Me kualifikimin profesional “Makina metalpunuese” niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).